钦定古今图书集成/明伦汇编/人事典/第060卷 > 《拟古》徐彦伯
## 钦定古今图书集成/明伦汇编/人事典/第060卷 > 《拟古》徐彦伯

读书三十载，驰骛周六经。儒衣干时主，忠策献阙庭。
一朝奉休眄，从容厕群英。束身趋建礼，秉笔坐承明。
廨署相填噎，寮吏纷纵横。五日休澣时，屠苏绕玉屏。
橘花覆北沼，桂树交西荣。树栖两鸳鸯，含春向我鸣。
皎洁绮罗艳，便娟丝管清。扰扰天地间，出处各有情。
何必岩石下，枯槁闲此生。